rlitschk/wikidir huggingface dataset:
Disse Artikel is man blots en Stubben. Du kannst Wikipedia helpen un em verbetern. De Wyk is en Stadt op Föhr, een vun de Noordfreeschen Inseln in Sleswig-Holsteen mit üm un bi 4.400 Inwahners. De Wyk hört to de Kreis Noordfreesland un is ok bekannt as en Kuroort. In De Wyk snackt de Lüüd Hoochdüütsch, Plattdüütsch (Sleswigsch), Noordfreesch (Fering) un Däänsch (Standarddäänsch, Süüdslewigdäänsch). Wyk auf Föhr. Mehr Biller, Videos oder Audiodateien to’t Thema gifft dat bi Wikimedia Commons. De Wyk op Panoramio Websteed vun de Stadt De Wyk http://www.inseldoerfer.de/cgi-bin/newmain.pl?nav=./nav.htm&main=./Sprache.html&base=AZHtml/Sprache.html
Tautrecken oder Tautehn is en ollen Mannschopssport, bi den twee Mannschoppen jemehr Knööv meten doot. Dorbi tütt an jeed Enn vun’t Tau een Mannschop. Wunnen hett, wokeen de gegnerische Mannschop över de Middellien trecken deit. Tomeist geiht dat bi’t Tautrecken mehr üm den Spaaß. Man, Knööv, Utduer, Technik un mentale Kraft maakt dorut en richtigen Leistungssport, de natschonal as ok internatschonal vun uttraineerte Athleten bedreven warrt. Jeed Johr finnt internatschonale Wettstrieden statt, in de nich-geraden Johren warrt Europameesterschoppen afhollen un in de geraden Johren Weltmeesterschoppen. Dorbi hebbt de Swiez ünner de Natschonen de Nees vör, tosamen mit de Nedderlannen, Irland, Spanien, Sweden un Düütschland. In’n Wettkamp staht sik Mannschoppen mit acht Lüüd gegenöver. Dorbi warrt internatschonal na Gewichtsklassen indeelt: Bi de Froonslüüd gifft dat Klassen bit 480 kg, bit 520 kg un bit 560 kg, bi de Mannslüüd gifft dat Klassen bit 520 kg, bit 560 kg, bit 600 kg, bit 640 kg, bit 680 kg, bit 720 kg un över 720 kg. En Wettkamp besteiht ut en Vör- un en Endrunn. In de Vörrunn mööt all Mannschoppen (in de Grupp) gegenenanner anpedden, wobi bi jeed Poor twee Töög utdragen warrt. De Winner kriggt för en wunnen Tog een Punkt.
Muhammad Husni Mubarak, araabsch: محمد حسني مبارك, DMG Muḥammad Ḥusnī Mubārak, (* 4. Mai 1928 in Musaliha, Provinz al-Minufiyya; † 25. Februar 2020 in Kairo), weer en ägyptischen Politiker un vun 1981 bit 2011 Staatspräsident vun dat Land. He müss sien Amt opgeven as dat 2010/11 to’t so nöömte Araabsche Fröhjohr keem. Bi de Protesten sünd in Ägypten ruchweg 850 Lüüd ümkamen, as se demonstreert harrn. Wegen dat Anorden vun döödliche Gewalt gegen de Demonstranten is Mubarak Anfang Juni 2012 to en levenslange Haftstraaf veroordeelt worrn. Mubarak is in de Sowjetunion to’n Fleger utbillt worrn un hett in’n Noordjemenitischen Börgerkrieg as Kampfleger deent. In’t Johr 1969 is he Baas vun’n Staff worrn un later harr he den Böverbefehl över de ägyptische Luftstrietmacht. In’n Jom-Kippur-Krieg hett Mubarak 1973 as Generalleutnant kämpt un is 1975 to’n Viezpräsidenten opstegen. Vun Anwar as-Sadat is he 1979 to de Fredensverhanneln mit Israel schickt worrn. As Sadat an de Siet maakt weer, is Mubarak an’n 14. Oktober 1981 Staats- un Ministerpräsident vun Ägypten worrn. Siet de Tiet regeert he dat Land in’n Utnahmtosand, den he jümmer wedder verlängert hett. Sien Amt as Ministerpräsident hett he in’n Januar 1982 wedder afgeven un den 11. Januar 2011 beendet
Bi en Schipp is de Waterlinie de Grenz (oder de Döörsnitt vun dat Schipp an de Grenz) twuschen den Deel vun den Schippsrump unner Water un den Deel dor över. Bi en lieklastig Schipp sunner Slagsiete is de Waterlinie symmetrisch. Wenn de Stabilität vun en Schipp berekent warrt, denn so warrt de natte Deel vun den Rump ok Carène nömmt.
De Plimsollmark oder Freebordmark is en Mark up en Seeschipp. Se gifft an, wat for'n maximalen Deepgang en Schipp hebben draff un dor also mit, wie vull en Schipp beladen weern draff. Ofschoonst dat nich direktemang en Infloot up de Stabilität vun en Schipp hett, gifft en grötter Freeboord amenne doch mehr Sekerheit. De Mark hett ehrn Naam vun den Briten Samuel Plimsoll, de sik duchtig insett hett för de Inföhren vun en Freeboordmark. Dor woll he de Antahl vun Unglücke up See mit överladene Scheepe mit ingrenzen. In de Binnenschipperee gifft dat en Watermark, de mit de Plimsollmark to verglieken is. Bi Hannelsscheepe liggt de Mark up halve Längde vun dat Schipp, nich wiet af vun den Hööft-Rahmenspant, up beide Sieten vun den Schippsrump, just unner den Deckstreek, wo dat Freeboorddeck mit antekent is. De Freeboordmark besteiht ut en Ring vun 300 mm (12 Toll Buten-Döörmeter. De Streeke sund akraat 25 mm (1 Toll) dick. Düsse Ring warrt in'e Waag dörsneden mit en Streek, de 450 mm (18 Toll) lang un 25 mm breet is. De Böverkant vun den Streek geiht dör de Midden vun den Ring dör. De Afstand vun de Freeboordmark vun den Deckstreek (Böverkant Streek bit
De Decksstreek is an Seescheepe en waagerechten Streek vun 300 mm (12 Toll) Längde und 25 mm (1 Toll) Breede. De Deckstreek wiest buten an de Boordwand, wo dat Freeboorddeck liggen deit. He is nödig, um dat Freeboord to meten vun boven bit na de Waterlinie oder bit na de Freeboordmarken.
Roland Freisler (* 30. Oktober 1893 in Celle; † 3. Februar 1945 in Berlin) weer Jurist wiels de Weimarer Republik un de Diktatur vun den Natschonalsozialismus. Ünner dat NS-Regime funn sien Karriere ehren Hööchtpunkt: Van August 1942 bit to sien Dood dree Maand vör dat Enn‘ vun den Tweeten Weltkrieg in Europa weer he Präsident vun den „Volksgerichtshoff“, dat hööchst Gericht vun den NS-Staat för politisch Straafsaaken. Freisler gellt in de hüüdige Apenlichkeit as bekannst un togliek berüchtigtst Straafrichter in dat natschonalsozialistisch Düütschland. He weer as Richter verantwortlich för dusende vun Doodsoordeelen in de vun hüm führt Verhandlungen in de letzt dree Johren vun dat NS-Regime – völfaak Schauprozesse, deren Oordeelen faken all in vörut faststunnen. Bekannt dorför weer nich toletzt der 1943 ünner Freislers Vörsitt führt Prozess tegen de Liddmaaten vun de Wedderstandsbewegung Weiße Rose, in de ünner annern de Geschwister Hans un Sophie Scholl to’n Dood veroordeelt wurrn sünd. Bedingt dör sien jähzornig un den Angeklagten tegenöver demütigend Uptreden gellt he as prägnant Bispeel för de Rechtsbeugung dör de Justiz in‘ Natschonalsozialismus in‘ Deenst vun de staatlich organiseert Terrors vun dat Regimes. In‘ Ünnerscheed to meest all anner prominent Personen vun de natschonalsozialistischen Führungselite is över dat Privatleven
Arnold Hückstädt (* 27. Januar 1935 in Köstin) is en Literaturwetenschopper, de sik vör allen mit de plattdüütschen Böker von Fritz Reuter utenannersett. Hückstädt is 1935 in Köstlin boren un is toeerst in Glasow na School gahn. 1953 hett he sien Abitur in Torgelow maakt. He hett denn an de Universität Griepswoold Germanistik un Nordistik studeert. He weer von 1959 bet 1991 de Baas von dat Fritz-Reuter-Literaturmuseum in Stemhagen. 1976 hett he sien Dokter maakt över dat Thema Fritz Reuter im Urteil der Zeitgenossen und des zeitgenössischen Schrifttums. Zur Rolle der Reuter-Kritik im Prozeß bürgerlicher Ideologiebildung zwischen 1853 und 1874/75. Hückstädt hett 1960 un 1974 den Neebrambörger Fritz-Reuter-Pries kregen un 1991 den Johannes-Gillhoff-Pries wunnen. 2004 hett he den Stemhagener Fritz-Reuter-Pries kregen un 2009 för de Gesamtutgaav von Fritz Reuter sien Breev’ in dree Bannen den Annalise-Wagner-Pries. 2010 hett he för de Gesamtutgaav ok noch den Fritz-Reuter-Pries von de Alfred-Toepfer-Stiftung kregen. Fritz Reuter im Urteil der Zeitgenossen und des zeitgenössischen Schrifttums. Zur Rolle der Reuter-Kritik im Prozeß bürgerlicher Ideologiebildung zwischen 1853 und 1874/75. Dissertation, Rostock 1975 Fritz Reuter. Museum, Biographie, Texte. Fritz-Reuter-Literaturmuseum, Stemhagen 1978 Ut Fritz Reuters Läuschen un Rimels. - Atelier im Bauernhaus, Fischerhuud ca. 1981, ISBN 3-88132-661-8 Ut Fritz
Bobby „Vince“ Paunetto (* 1944; † 10. August 2010) weer en US-amerikaansch Vibraphonist un Komponist vun den Latin Jazz. Bobby “Vince” Paunetto is in New York City upwussen un fung ünner den Indruck vun de Musik vun Cal Tjader an, Latin Music to spelen. 1964 kreeg he en Plattenverdrag bi Seeco Records, för sien Debütalbum El Sonido Moderno entstunn. Af 1969 studeer he an dat Berklee College of Music, u. a. bi Gary Burton. Nah sien Graduierung 1973 nehm he en tweet Album (Paunetto’s Point) up, för dat he ok eegen Kompositschonen schreev un Rhythmen vun’n Jazz ut sien Tiet un de kubaansche Musik kombineeren dee. Musikers, de mitwarkt hebbt, weern: Tom Harrell, Ronnie Cuber, Andy González, Manny Oquendo un Jerry Gonzalez. 1976 wurr för dat Album för en Grammy nomineert. Nah en wieter Album Commit to Memory (1976) wurr bi in dat folgend Johr Multiple Sklerose faststellt. Eerst in de 1990er Johren fung he weer an, uptonehmen, as he noch twee Alben (Commit To Memory Band - Composer in Public un Reconstituted) verapenlicht hett. Nahroop bi chipboaz.com Diskographisch Henwiesen bi Allmusic
De Deepgang vun en Schipp gifft an, wie deep dat in't Water liggen deit. Dor hannelt sik dat um den Afstand twuschen de Waterlinie un den deepsten fasten Punkt bi. Dat is faken de Kiel. De Deepgang leggt fast, wo en Schipp överhoop fohren kann, vunwegen datt alle Seen un Ströme en Grund hefft. Wenn en Schipp swarer beladen warrt, kummt dat deeper in't Water to liggen. De Deepgang nümmt denn to. Um den Deepgang to kuntrulleern, sund up de Siet vun en Seeschipp Deepgangsmarken anbrocht un dorto en Plimsollmark, de den maximalen Deepgang angifft.
De Hammond-Orgel (ok kort Hammond nömmt) is en elektroonsche Orgel. Ehrn Naam hett se weg vun Laurens Hammond, de dat Instrument utklambüstert hett. An un for sik harr he sik vörstellt, se scholl an Stäe vun de Piepenorgel träen. Man denn is se in de Alldagsmusik insett wurrn un is slank to’n Instrument vun de Jazz-Musik wurrn. Vunwegen, datt se billiger weer, as de groten Orgeln, is se in de USA in de Karken inwannert un hett en grote Rull bi de Gospel-Musik speelt. Vun dor ut hett de Hammond-Orgel sik utbreedt in de Rockmusik, in Rhythm and Blues, Soul, Funk, Ska, Reggae, Fusion usw. Man se hett dat nich schafft, sik in de Karken up Duer gegen de Piepenorgeln dör to setten. En sunnerlich grote Rull speelt hett de Hammond-Orgel in de 1960er un 1970er Johre. Dormols is ok in’n Mainstream meist keen Band sunner en Hammondorgel torecht kamen. Ok hüdigendags noch is ehrn besunnern Klang in de Popmusik wiethen begäng un warrt ok veel namaakt. In den Loop vun de Johrteinte hett de Hammond-Orgel, sunnerlich dat Model B3, tohopen mit en Leslie-Luutspreker, allerwegens en goden Klang harrt. All Instrumente sund so upboot, datt dor twee Manuale un en
Kent Carlsson (* 3. Januar 1968 in Eskilstuna, Schweden) is en ehmalger sweedsch Tennisspeler, de sien Karriere vun 1983 bit 1990 gung. He hett in sien Karriere negen Eenzelturniere wunnen, dorünner as gröttsten Spood 1988 den Titel bi de internatschonal düütsch Tennismeesterschapen an‘ Hamborger Rothenbaum, as he Henri Leconte mit 6–2, 6–1, 6–4 slahn kunn. Sien hööchst Platzeeren in de Tennis-Weltranglist weer de 6. Platz in dat glieker Johr. He hett sien Karriere 1990 upgrund vun Kneeproblemen upgeven. ATP-Profil (engelsch) Sien Daviscup-Statistik (engelsch)
Leine betekent Leine, Stroom in Döringen un Neddersassen, de in de Aller münnt, Leine, Stroom in Sassen-Anholt, de in de Eine münnt, Leine, Stroom in Sassen-Anholt, de in de Helme münnt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Laurens Hammond (* 11. Januar 1895 in Evanston, Illinois, USA; † 3. Juli 1973) is en Geschäftsmann ut de USA ween. He hett de Hammond-Orgel utklambüstert. Siene eerste Orgel, de Hammond Modell A, is an'n 24. April 1935 mit de eerste Symphonie vun Johannes Brahms to'n eersten Mol vör de Lüde speelt wurrn. Nipp un nau bekeken, höört de Hammond-Orgel gor nich to de Orgeln to. Se hett gor keen Piepen un funkscheneert uo de Grundlaag vun en Elektromotor, den Hammond utfunnen harr. Hammond siene Familie hett vun 1898 bit 1909 in Europa leevt un twaars in Genever, Dresden un Paris. As he torüchkeem na Amerika konn Hammond nich bloß Engelsch, man ok Düütsch un Franzöösch leifig snacken. He studeer an de Cornell University un hett sien Afsluss 1916 kregen. Achternah is he na Detroit umtrocken un hett dor för de Gray Motor Company arbeit'. Dat weer en Bedriev, de Motoren för de Marine herstellen dö. 1920 hett he dor de Klock mit en sinnigen Feddertog utfunnen. Dat hett em so veel Geld inbrocht, datt he siene Firma verlaten konn. He güng denn na New York un hett dor in Privatarbeit wieter an Motoren un annere Saken rumtüdelt un hett
Stückgoot is in de Logistik allens, wat an'n Stück transporteert warrt. Stückgoot meent in de Logistik allens, wat sik an'n Stück hen- un herfohren lett, as Kisten, beladene Paletten, Maschinen oder Deele vun Anlagen, Kavel-, Papeer- oder Blickrullen un Fatten. De internatschonale Naam för so'n Transport-Eenheit is Kollo (Mehrtahl: Kolli). Keen Stückgoot is allens, wat fleten deit, as Eerdööl, oder Gas, wat sunner egen Tank oder Buddel direktemang in de Transportfohrtüge rinpumpt warrt. Sand, Köhle, Koorn un annere Faststoffe sund Schütt- oder Suuggoot, wenn se nich verpackt sund. De Wöer Stückgoot un Sammelgoot weert faken overeen (synonym) bruukt. Man Sammelgoot meent an un for sik worraftig, datt sik dat dor um Stückgoot bi hannelt, dat eerst mol tohopensammelt warrt, dormit de Frachtruum beter utnützt weern kann un sik de Transport beter lohnen deit. Stückgoot kann up Pritschenwagens, Lastwagens, in Containers oder in'n Laderuum vun en Fleger transporteert weern. Sunnerliche Transportboxen sund dor nich for nödig. Fröher is Stückgoot sunnerlich up Stückgootscheepe un, vun de Iesenbahn, in Stückgootwaggons up Reis gahn. Hüdigendags weert meist blot noch Containers bruukt. De könnt in ganz verschedene Fohrtüge eenfach hen- un herbröcht weern.
Didier Mouron (* 3. Juli 1958 in Vevey) is en ut de Swiez stammend kanaadsch Bleestift-Künstler. Tosommen mit sien Fru un den gemeensam Söhn leevt Didier Mouron up deren Appaloosa-Ranch bi Québec. 1985 La Marée Descendante 1985 Rencontre avec Déméter 1992 Toujours en Vie 2005 Le Jugement de Pâris 2005 Paroles de Jesrad Didier Mouron: Editions Artal, Swiez Des mots, des images, Editions Primavesi, Kanada Offiziell Websteed vun Didier Mouron
Oswald Freisler (* 29. Dezember 1895 in Hameln; † 4. März 1939 in Berlin) weer Jurist während de Diktatur vun de Natschonalsozialismus. Sien Vader weer de ut Klantendorf (hüüd Kujavy), Bezirk Neutitschein in Mähren stammend Diplom-Ingenieur Julius Freisler; sien Moder, Charlotte Schwertfeger, stamm ut Celle. Freisler hett in Aaken un Kassel dat Gymnasium besöcht, wo he 1914 sien Abitur makt hett. He studee in Kiel, Frankfort a.M. un Chöttingen Rechtswetenschapen. In’ Februar 1924 hett he tosommen mit sien Bröer Roland Freisler in Kassel en Afkaatskanzlee apen makt. Freisler is 1927 in de NSDAP intreden un weer Liddmaat vun den NS-Juristenbund, af 1933 deren Goführer in Kassel un Liddmaat vun de Akademie für Deutsches Recht. 1933 wurr he Präsident vun de Afkaatskammer in Kassel. 1936 övernehm he de Praxis vun den jöödschen Afkaat Johannes Werthauer in Berlin. In’ Updrag vun de kathoolsch Kark övernehm Freisler 1937 de Verteidigung vun dree Mitangeklagten in’ Prozess tegen Joseph C. Rossaint un kreeg för de dree en Freespröök rut, wat sien Partei gor nich gefallen dee. De Propagandaminister Joseph Goebbels hett denn dorför sörgt, dat Hitler hüm persöönlich ut de NSDAP utsluuten dee. 1939 hett Freisler sück sülvst umbrocht, as tegen hüm wegen Unregelmatigkeiten bi
Zwei Frauen betekent Zwei Frauen, Roman vun Harry Mulisch ut dat Johr 1975, Zwei Frauen, Roman vun Diana Beate Hellmann ut dat Johr 1989, Zwei Frauen, Film mit Henny Porten ut dat Johr 1911, Zwei Frauen, Film von Hans H. Zerlett ut dat Johr 1938, Zwei Frauen, Film von Carl Schenkel ut dat Johr 1989. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Richard Errett Smalley (* 6. Juni 1943 in Akron, Ohio; † 28. Oktober 2005 in Houston, Texas) weer en US-amerikaansch Chemiker un Nobelpriesdräger. Smalley weer Perfesser an de Rice University in Houston, Texas. 1996 wurr Smalley, en vun de Pioniere up dat Feld vun de Nanotechnologie, tosommen mit Robert Floyd Curl un Harold Walter Kroto för Opdecken vun de Fullerene mit den Nobelpries för Chemie uttekent. Würdigt wurrn de dree Forscher för dat Opdecken vun en nee Form vun dat Element Köhlenstoff. Wegen de Ähnlichkeit mit de Kuppelbauwarken vun de Architekt Richard Buckminster Fuller hebbt se dat Molekül den Naam Buckminsterfulleren geben, dat in Körtform ok «bucky balls» nömmt wurrd. Richard Smalley is in en Klinik an Krebs storven. Autobiografie up de Siet vun de Nobelpries (engelsch) Nahroop von Scientific American (engelsch) Smalley in de Katalog vun de Deutsche Nationalbibliothek
Chris O’Donnell (* 26. Juni 1970 in Winnetka, Illinois ) is en US-amerikaanschen Schauspeler. As Kind al harr O’Donnell mit dat Showgewarf to doon, as he in’t Öller vun 13 Johren as Model arbeit hett. En wieteren Schritt op sien Loopbahn weern enige Warffilmen, as to’n Bispeel en Spot för McDonald’s. In Hollywood is he mit sien eerste Rull in Men Don’t Leave opfallen. In de Johren dorna hett he in eenige grote Hollywood-Produkschonen mitspeelt, as ton Bispeel Batman Forever oder de John-Grisham-Verfilmen The Chamber. Na den Film Batman & Robin, de kommerziell keen Spood bröcht hett, hett sik O’Donnell eerst mol en Poos nahmen, üm sik mehr üm sien Familie to scheren. QAn’n 19. April 1997 hett he Caroline Fentress to Fro nahmen, mit de he fief Kinner hett. Sien Filmpoos hett O’Donnell nütt, üm in New York City Theater to spelen. He weer dor in dat Stück The Man Who Had All The Luck vun Arthur Miller to sehn. In de Filmbiografie över den Sexualforscher Alfred Kinsey harr he enen vun sien opstunns letzten Rullen. De Film weer ok vun de Kritik good opnahmen. Dorna harr he Gastrullen ü.a. in de US-amerikaanschen Krankenhuusreeg Grey’s Anatomy un in de
Dat Sehestedter Moor an de Oostküst vun’n Jadebusen is dat eenzige Hoochmoor in Europa, dat direkt an dat apene Meer liggt. De Floten naagt överlangs grote un lüttjere Torfkluten (Dargen) vun den Rand af, avers noch hett dat Moor ene Grötte vun 15 ha, un siene Bavensiet liggt up + 3,40 NN so bi 3,21 m höger as de Weiden up de Binnensiet vun den Diek bi Sehestedt. Wiel Hoochmoor lichter is as Water, warrt dat bi Stormfloten vun dat Neddermoor, wat darünner liggt, avhaven. So wiet kummt dat avers eerst, wenn de Pegel över 3,26 m anstiggt. Dat swemmem Moor vun Sehestedt weer fröher grötter un klapp faken hooch, dat heet, dat de Siet na’t Water to sik anhoov. Wo Moor un Land noch fasten Verbund harrn, keem en Knick tostannen, un so brook denn dat Water dör. Sietdem is dat Sehestedter Moor en swemmen Moor. Dat Dorp Sehestedt is na den däänschen Admiraal Sehestedt benöömt. De däänsche König versett em um 1700 to’r Straaf as Landdrost na Ollnborg, wat domaals to Däänmark höör. Hier hett he sik as Diekbomester verdeent maakt. He bo den Moordiek an de Oostküst vun'n Jadebusen, de na fievjohrige Arbeit 1725 fertig weer. Koordinaten:53°
En Containerschipp is en Schipp, dat för den Transport vun Containers bruukt warrt. Wo veel en Containerschipp laden kann, warrt in TEU (Twenty-foot Equivalent Units, vgl. Tonnage) angeven. Dor geiht dat um de Tahl vun 20-Foot-Containers bi, de an Boord nahmen weern könnt. Midderwielen sund ok de gröttern 40-Foot-Containers begäng. Se weert in FEU (Forty-foot Equivalent Unit) meten. Vun de Midden vun de 1990er Johre af an gifft dat ok 45-, 48- un 53-Foot-Containers, un hen un wenn ok 30-Foot-Containers. Düsse mütt avers up Deck laden weern, vunwegen datt se nich in de Cellguides rinpasst, wo de Containers unner Deck insorteert weert. För sunnerlich groot Stückgoot gifft dat ok so nömmte flat racks, Open-Top-Containers oder platforms, de tohopen mit Standard-Containers laden weern könnt. Bit hen to en Frachtruum vun 3.400 TEU hefft Containerscheepe to’n Deel ehre egenen Laadböme, Gröttere Scheepe bruukt meist besunnere Containerbruggen an Containerterminals, de denn in den Haben praat stahn mütt. Vunwegen, datt de Containerscheepe jummers grötter weert, loppt dat dor up to, datt amenn de Seehannel to’n groten Deel över en poor grote un zentrale Containerhabens aflopen deit, de düsse Reedschop praat stellen könnt. Hüdigendags weert um un bi 90% vun dat Stückgoot in’n Welthannel mit
Twenty-foot Equivalent Unit (afkört' TEU, düütsch Standardcontainer) is en internatschonale Standard-Eenheit to'n Tellen vun verscheden grote Containers un to'n Faststellen, woveel Containers up en Schipp passt un woveel Umslag en Containerterminal hett. En 20-Foot-Container bedutt een TEU, en 40-Foot-Container sund twee TEU. Man de 40-Foot-Containers weert ok mit de egene Eenheit FEU (Forty-foot Equivalent Unit) meten. De Container-Maate sund normt. En 20-Foot-Container is 6,058 Meter lang un 2,438 Meter (8 Foot) breed. Feederschipp Containerschipp Container De Informatschonen to düssen Artikel stammt to'n groten Deel ut: Office for Official Publications of the European Communities (Hrsg.): Glossary for transport statistics. Third edition, Luxemburg 2003, ISBN 92-894-4942-X, Seite 85 (PDF, engl.; 790 KB). Glossar. In: Containerhandbuch. Gesamtverband der Deutschen Versicherungswirtschaft e. V. (GDV). afropen an'n 30. Juli 2009.
En Pegel is en Waterstandsanwieser, mehrstens in Form vun en Latt, de as en Metermaat indeelt is un lootrecht in’t Water steiht. Dat kann aver ok en Swemmer sien, de de Waterhööch up en Klockenblatt anwiest oder mit en Schrievstick in Kurvenform up enen Papeerstriepen uptekent.
Cellguides, up Platt Zellen-Föhrers sund hoochkante Schenen in den Buuk vun en Containerschipp.Se schöllt de Containers in en ehre Positschoon holen un bi dat In- un Utladen „föhren“. Bi de so nömmten Open-Top-Containerscheepe sund düsse Schenen ok över dat Grootdeck noch anbröcht, man ok normole Containerscheepe hefft faken enkelte Zell-Stellen an Deck. Cellguides beschreven up de Siet vun den GDV afropen 5. August 2009
Dat Flat Rack (nt.) is en Container, de blot vörn un achtern (an'e Steernsieten) en Wand hett. De Sietenwänn un dat Dack fehlt. Dat gifft Flat Racks in de Standardgrötte vun 20 oder 40 Foot un ok in de Maate vun en High-Cube-Container. Bruukt weert Flat Racks för Stückgoot, datt nich in en normolen Container rinpassen deit. De Packstücke, tomeist sund dat Kisten, weert up dat Flat Rack fastmaakt. De statische Bruuklast vun 40-Foot-Flat-Rack-Containers liggt hüdigendags bi 50.000 kg. Dor weert Flat Racks ok as „künstliche Decks“ up Vullcontainerscheepe um bruukt, wenn groote un swaare Maschinendeele transporteert weern mütt. De Reederee nümmt för de Frachtkosten en Toslag un ok de Insatz vun dat Flat Rack an sik kost Geld. Düsse Kosten sund Deel vun de Frachraat. Flat Racks, Open Top Containers un Küll-Containers weert ok „Spezial-Equipment“ (Spezial-Reedschop) nömmt. Leddige Flat Racks sund meist blot in de Seehabens to kriegen, wenn se in en Binnenhaben bruukt weert, mütt se dor, gegen Geld, henbröcht weern.